GiliGold/VAD_KnessetCorpus huggingface dataset:
דב חנין: כי ברור לגמרי שלפחות, הרי אנחנו לא היינו נדרשים לדיון הזה, יש לנו המון מה לעשות בכנסת, תאמינו לי, אם לא היינו נתקלים בבעיה שחוזרת ועולה על שולחננו פעם אחר פעם.
דב חנין: ואני מצטרף לדבריה של חברת הכנסת אורית סטרוק – גם אנחנו צריכים להעביר את הדברים אליכם כשאנחנו מקבלים.
דב חנין: אני מקבל את ההערה שלך, אדוני, ואנחנו נפעל כך.
דב חנין: אבל אני גם מקבל את החלק השני בדבריה של חברת הכנסת אורית סטרוק – זו לא דרך נכונה לעבוד בצורה כזו, שמי שיש לו בעיה יפנה לחבר כנסת, כי לא כל האזרחים; הרי יש להם בעיה עם המשטרה אז הם, אם יש להם בעיה עם המשטרה ויש להם טענות למשטרה הם לא הולכים למשטרה כדי לברר את הטענות.
דב חנין: זו מציאות שאנחנו חיים איתה.
דב חנין: השאלה מה הנזק בהסדרה יותר מדויקת, כולל הנושא של איזו עבירה זו, כולל הנושא של איזו אחריות זאת.
דב חנין: הגדרה יותר מדויקת, fine tuning שיעזור לכולנו, גם לגורמים במערכת שמנסים להתמודד עם הבעיה.
דב חנין: מה הנזק בדבר הזה לעומת מה הנזק בהמשך המצב הקיים שבו ישנה תחושה ציבורית שהסוגיה הזו עדיין לא באה לפתרונה?
דב חנין: התחושה שלי, חד משמעית, מתוך הדיון הזה ומתוך הדברים שאתם עצמכם אמרתם:
דב חנין: אני לא רואה שום נזק בהמשך קידום החקיקה, וביצירת מנגנון שהוא יותר מדויק או יותר ספציפי או יותר מגדיר.
דב חנין: אולי הוא אגב מגדיר עבירה פחות חמורה מאשר שנתיים מאסר.
דב חנין: עצם העובדה שכרגע זו עבירה של הפרת חובה חקוקה, אז אומרים: מה, אנחנו נלך לעבירה הזו?
דב חנין: לא מפעילים בכלל את הכלי הפלילי.
דב חנין: יכול להיות שאם אנחנו נגדיר כלי פלילי יותר ספציפי ותחומי אחריות יותר מוגדרים, יכול להיות שזה יהיה כלי שהוא יהיה אפקטיבי.
דב חנין: בואו באמת ננהל את ההידברות הזאת.
דב חנין: אני חוזר ופונה אליך, אדוני היושב ראש, לכנס ישיבת המשך של הוועדה כדי להמשיך את ההידברות, אני מאמין גדול בהידברות הזאת.
דב חנין: ואני מקווה שבהידברות הזאת אנחנו נצליח לשכנע שבאמת התועלת הגדולה יותר היא בהסדרה נכונה יותר של הסוגיה.
דוד צור: חברת הכנסת אורית סטרוק.
אורית סטרוק: אנחנו אולי נראה את הסרט בדיון הבא כי אני חושבת שצריך להיות הדיון הבא.
אורית סטרוק: אני מצטרפת לדבריו של חבר הכנסת דב חנין.
אורית סטרוק: הצעת החוק כפי שהא גובשה בסופו של יום ועמדה לעלות למליאה, היא באה לתת הגדרה הרבה יותר ברורה לטיב העבירה; להטיל את האחריות, לא רק על השוטר, אלא על המפקד שלו; ולייצר רמת ענישה שהיא הרבה יותר סבירה מענישה שאף פעם לא מתקיימת, כפי שציינה נציגת משרד המשפטים; היא הרבה יותר סבירה, והיא גם הרבה יותר מרתיעה משום שהיא מעשית, היא ריאלית שזה יקרה, והשוטר יש לו איזשהו רף הרתעה שגורם לו לא להגיע למצב של הסרת התג.
אורית סטרוק: אני מתקשה להבין למה כל האנשים היקרים שיושבים כאן, לפניי, ושאני משוכנעת ברצונם למנוע את התופעה הזאת של שוטרים ללא תגים, לא רוצים לקבל את כלי העזר הזה.
אורית סטרוק: ואם אתם לא רוצים לקבל את כלי העזר הזה, אותי זה מביא למחשבות שאתם אולי מדברים בכפל לשון.
אורית סטרוק: אני לא רוצה להגיע למחשבות האלה.
אורית סטרוק: אני חושבת שיותר נכון יהיה שאנחנו נאחד כוחות כדי לתת למערכת האכיפה הפנים משטרתית – כי הצעת החוק במתכונתה הנוכחית היא בעצם נועדה לשרת את מערכת האכיפה הפנים משטרתית בתוך המערכת המשמעתית של המשטרה – כלים הרבה יותר טובים שייתנו לנו משטרה הרבה יותר טובה, הרבה יותר נקייה, הרבה יותר זוכה לאמון הציבור, ושאתם הרבה יותר תוכלו לעשות בה שימוש ראוי.
<שאול גורדון: אדוני היושב ראש, רק בקשה: לקראת הדיון הבא, אם אפשר לבקש שכל הסרטים, החומרים, שיש, שיעבירו אותם מבעוד מועד שנוכל לחזור עם תשובות והתייחסות, ואז הדיון יהיה הרבה יותר יעיל.
<שאול גורדון: תודה.
דוד צור: כן, אני אדבר על זה.
דוד צור: כמה מילות סיכום: תראו, קודם כל, לראות פה גם את חבר הכנסת דב חנין וגם את חברת הכנסת אורית סטרוק מסכימים על כל מילה, אפילו בלי זה, זה כבר היה שווה את הדיון.
דב חנין: זה כבר היה ראוי לקיים את הדיון.
דוד צור: יש פה פער בנתונים וגם בהבנה.
דוד צור: פער מאוד משמעותי.
דוד צור: אחד, שאומר, אומרים אנשי המדים והמשרד: התופעה בכלל טופלה והיא מוכלת לחלוטין למעט בודדים.
דוד צור: לעומת זאת, התחושה מהשטח שמקבלים של חברי הכנסת שאומרת: להד"ם.
דוד צור: יש, התופעה הזאת קיימת, מתקיימת, ולא קרה כלום מאז הדיון הקודם.
דוד צור: אז ראשית, תעשו את המובן מאליו של העברת המידע, החומרים.
דוד צור: יש פה רצון טוב.
דוד צור: תיכף אני אגיד איזה משהו כללי יותר בעניין של מח"ש, משמעת וכן הלאה.
דוד צור: יש פה רצון טוב מצד הארגונים, כי יש פה חריגה בעבירות משמעתיות שהן לא, לא מתייחסים לזה בקולא בתוך הארגון.
דוד צור: כי ארגון כזה הירארכי, מאוד גם עם משמעת מאוד קפדנית, לא יכול להקל ראש בהפרות משמעת.
דוד צור: אם זה, לצורך העניין, באירועים מאוד חמורים, וגם באירועים של הסרת תגים, ועוד אירועים אחרים של התחצפות למפקדים ועוד כהנה וכהנה.
דוד צור: אז זו מערכת הירארכית שיודעת לשפוט ועושה את זה כל הזמן, ולכן צריך להעביר את הנתונים האלה.
דוד צור: היא לא במקום, ולכן בעניין הזה אני מסכים עם מה שאמרתם, שניכם, שבמערכת מתוקנת לא צריך, חברי הכנסת לא צריכים להיות הצינור להעברה של תלונות, אבל מכיוון שמגיעים אליכם אז תעבירו.
דוד צור: אבל כמובן שיש את הצינורות האחרים שהם פתוחים לגמרי: אם זה במישור הפלילי – למח"ש; ואם זה במישור של תלונות הציבור – ליחידה לתלונות הציבור; או במישור המשמעתי – למחלקת המשמעת.
דוד צור: אני מבקש, מכיוון שזה עבר אמנם באיחור, עדיין לעשות את הסיכומים, להעביר אותם לוועדה, אלינו.
דוד צור: אם תמצאו, בעיקר – את נציגת משרד המשפטים, אז אני מפנה את זה אלייך: מח"ש.
דוד צור: למרות שאת לכאורה בדלת הצמודה ממול, דברי איתם, תרימי את הטלפון רגע, תגידי להם שאנחנו מאוד כועסים עליהם.
דוד צור: אנחנו נוציא להם גם מכתב תלונה בעניין הזה לשרת המשפטים.
דוד צור: אז אנחנו צריכים ממח"ש את הנתונים, גם כן.
דוד צור: עכשיו, מילה כללית לגבי מח"ש ומשמעת: תראו, אני אמרתי את זה לך בדיונים הקודמים – אני חושב שנושא הטיפול בעבירות המשמעתיות וגם הפליליות אגב, נחלש לאורך השנים בגלל שקיומו של מח"ש במקום מסוים הסיר את הנטל ואת האחריות המוטלת על מפקדים בתוך הארגון לטפל בבעיות האלה.
דוד צור: ה-incentive הכי גבוה של מפקד צריך להיות לטפל בתפוחים הרקובים בתוך היחידות שלו, ופעם שזה נלקח ממנו והוא משית את זה על גוף אחר – משרד המשפטים – הוא לכאורה מתנער מאחריות כי הוא אומר: אין לי ממילא יכולת לטפל בזה.
דוד צור: ואני אומר לכם את זה כי הייתי גם מפקד זוטר, קצת בכיר בכל זאת, כשמח"ש לא היה קיים, וכמפקד הימ"מ הדחתי לוחמים אצלי, ביחידה, ושפטתי אותם אני במהרה במעגלים הרבה יותר קצרים על הפרות או גם על חשד לפלילים בנושא של אלימות, ולא הייתי צריך לעבור את השלוש שנים עד שיחזור לי התיק בסוף ממח"ש עם איזו בסוף המלצה למחלקת המשמעת, והאיש תקוע בארגון וכן הלאה.
דוד צור: ולכן, אני אומר את זה ברמה הכללית: אני לא יודע אם אפשר להחזיר את הגלגל הזה אחורה.
דוד צור: יהיו כאלה שיגידו: לא, מה פתאום, אי אפשר לסמוך על הארגון שישפוט את עצמו וכן הלאה.
דוד צור: אני מכיר גם את העמדה הזאת, אני לא מקבל אותה.
דוד צור: אבל אני חושב שבדבר הזה דווקא אנחנו כל הזמן נתונים לזה שמח"ש לא באמת מספקת את הסחורה שאנחנו היינו מצפים כדי שהדברים האלה ישתנו באופן דרמטי.
דוד צור: עכשיו, לעניין הדיון הנוסף, האחר: אני מציע כן לקיים את הדיאלוג הזה אל מול השר, המפכ"ל, כי יש פה פער, אמרתי, בסיסי.
דוד צור: אם והיה, תרצה יושבת הראש לקיים דיון נוסף, אני אמליץ לה שכן, אבל נאמר והיא תחליט לעשות אותו, אני בטוח שהוא יהיה בלוחות זמנים שהוא קצת פחות יהיה, נאמר מרווח, אבל עדיין חשוב לקיים אותו.
אורית סטרוק: בוא נחליט, אדוני היושב ראש, היות והנושא הזה הוא באמת נושא שבנפשנו, נפשם של כל היושבים פה, על פניו נשמע.
אורית סטרוק: בוא נחליט עכשיו שעוד במושב הזה מתקיים דיון עם השר, עם היועצת המשפטית של הוועדה, - -
דוד צור: אני יכול להמליץ על זה ליושבת הראש.
אורית סטרוק: - - עם נציגי מח"ש, ונדון בסוגיה ונראה איך אנחנו מטייבים את האכיפה בעניין הזה.
דוד צור: אני אמליץ ליושבת הראש.
דוד צור: אגב, לעניין חקיקה או לא חקיקה, אני לא סבור, אני אישית לא חושב שצריכה להיות חקיקה ראשית בנושא כזה.
דוד צור: בגלל זה גם לא חתמתי לכם גם בפעמים הקודמות.
דוד צור: אני חושב שיש דברים שצריך להשאיר אותם לטיפול בתוך הארגון.
דוד צור: אנחנו צריכים לבקר אותם, אנחנו צריכים לראות שזה מתקיים, אבל לעשות חקיקה ראשית בנושא כזה?
דוד צור: מה עוד שאומרת לנו פה נציגת משרד המשפטים, שבכלל יש חקיקה ראשית, קיימת.
אורית סטרוק: כשיראו לי מתי העמידו לדין שוטר על איזושהי עבירה, - -
דוד צור: אז אני לא בטוח שחקיקה ישירה תביא לזה שכן יעמידו.
אורית סטרוק: - - בגין העבירה שנקראת הפרת הוראה חוקית, - -
דוד צור: אז זה משהו אחר.
אורית סטרוק: - - תראו לי כתב אישום אחד של שוטר שכתוב בו הפרת הוראה חוקית, - -
דוד צור: אבל זה משהו אחר, חברת הכנסת אורית סטרוק.
אורית סטרוק: - - תנוח דעתי.
אורית סטרוק: הרי זה לא קורה.
מירי רגב: שלום, אני פותחת את הדיון על אישור צו להסדרת הביטחון בגופים ציבוריים (שינוי התוספת השנייה והרביעית) – בקשת השר לביטחון הפנים לשנות את התוספת השנייה והרביעית לחוק להסדרת הביטחון בגופים ציבוריים.
מירי רגב: הבקשה היא שמפעילים של מתקנים יבשתיים לעיבוד גז טבעי המתקבל מצנרת הים ומדינה זרה יהיו כפופים להנחיות השב"כ.
<יואל הדר: לא, משטרה.
<קריאה: שב"כ ומשטרה.
מירי רגב: משטרה והשב"כ?
<עידו בן-יצחק: השב"כ לעניין אבטחת מידע והמשטרה לעניין אבטחה פיזית.
מירי רגב: שב"כ לעניין התאמות ביטחוניות ואבטחת מידע, והמשטרה בעניין אבטחה פיזית, נכון?
<יואל הדר: זה לגבי המתקן באשדוד.
<עידו בן-יצחק: יש שני דברים: מפעיל מתקן יבשתי - - -
מירי רגב: אליי הגיעה רק הסעיף של...
מירי רגב: אין לי פה את אשדוד.
<עידו בן-יצחק: לא כתוב את אשדוד, כי זה יכול להיות מחר בחדרה או אני לא יודע איפה.
<עידו בן-יצחק: יש בחוק להסדרת הביטחון ארבע תוספות, ומבקשים כרגע לשנות שתיים מהן.
<עידו בן-יצחק: לתוספת השנייה, שעניינה אבטחת מידע וסיווג ביטחוני על ידי השב"כ ואבטחה פיזית על ידי המשטרה, מבקשים להוסיף "מפעיל מתקן יבשתי לעיבוד גז טבעי המתקבל מצנרת הים או מדינה זרה, מכוח רישיון או על פי דין".
<עידו בן-יצחק: זה דבר אחד.
מירי רגב: זה התוספת השנייה.
<עידו בן-יצחק: כן.
מירי רגב: והתוספת הרביעית?
<עידו בן-יצחק: התוספת הרביעית זה אבטחת מערכות ממוחשבות חיוניות, שזו הנחיה של השב"כ.
<עידו בן-יצחק: מבקשים בעלי החזקות בארבעה מאגרי גז: "אשקלון", "תמר", "דלית" ו"נועה".
מירי רגב: אוקיי, אז בוא תסביר את הצורך.
<יואל הדר: אני חושב שהגורמים המקצועיים צריכים להסביר את הצורך ולא אני, כי אנחנו בעצם הצינור להוביל את זה.
<יואל הדר: מאחר שבמים הכלכליים של ישראל – אני מדבר על הסעיף השני – יש צורך שמדינת ישראל - - -
<עידו בן-יצחק: הדיון פתוח ומשודר, ואם תעלה איזו סוגיה שנצטרך לסגור את הדיון, נדע לעשות את זה.
<יואל הדר: בוא נתחיל לגבי סעיף 1.
<יואל הדר: לגבי מתקן הגז באשדוד, לדעתי מזמן היו צריכים לדאוג להנחיה לגבי ה...
<יואל הדר: אני לא בטוח שכל חברי הכנסת פה מאזינים לי.
מירי רגב: אחרי מה שהיה היום עם המפכ"ל כדאי שנצחק קצת.
<יואל הדר: גם אין פה חבר כנסת שאפשר להוציא אותו החוצה.
מירי רגב: את עצמי אני יכולה להוציא.
<יואל הדר: לגבי המתקן באשדוד, מזמן היו צריכים לדאוג להנחיה של זה.
<יואל הדר: זה נמצא כבר קרוב לעשר שנים לפחות מאז הסיום שלו – אני הייתי בתקופה הזאת במשרד התשתיות ואני יודע מתי סיימנו את המתקן הזה – כדי שהמשטרה תנחה מבחינת אבטחה פיזית, כי הוא בעצם מהווה מקור לא קטן של אספקת הגז הטבעי למדינה.
<יואל הדר: ולגבי אבטחת מידע, יש צורך גם לגביו שהשב"כ ינחה את הגורמים, מכיוון שיש כמה מידעים שהם חשובים ביותר, שצריך לעשות את האבטחה; אני מדבר על האבטחה המחשובית.
<יואל הדר: ובוודאי לגבי המתקנים שנמצאים בתוך המים הכלכליים של ישראל – יש צורך לעשות את האבטחה כמו שצריך, כדי שגורמים עוינים לא יצליחו לשים ידם על הדבר הזה.
<יואל הדר: ולכן זו ההצדקה, בלי להיכנס לפרטים מקצועיים יותר מזה.
מירי רגב: לי זה ברור, ואין פה חברי כנסת ששואלים שאלות, אז מבחינתי הנושא הזה ברור.
מירי רגב: יש משרדי ממשלה שמתנגדים להצעה הזאת?
<תמיר שניידרמן: נציגי "נובל" נכנסו עכשיו.
מירי רגב: שאני אעמוד דום?
מירי רגב: ברוכים הבאים, נציגי "נובל".
מירי רגב: האם יש משרדי ממשלה שיש להם הערות?
מירי רגב: משרד המשפטים, אנחנו סגורים בעניין הזה?
<אסתר זנזורי: כן.
מירי רגב: "נובל", יש לכם מה להגיד לגבי התקנה הזאת?
<בנימין זומר: אני בני זומר, מנהל לענייני חוץ, אני פה עם לוסון פרימן, שהוא המנכ"ל של "נובל" בישראל.
<לוסון פרימן: תודה.
מירי רגב: תסביר בעברית אם יש לכם הערות לצו.
<בנימין זומר: לא.
<בנימין זומר: אם יש לכם שאלות, אנחנו נשמח.
מירי רגב: שלנו יהיו שאלות ל"נובל"?
מירי רגב: מה, הם מונופול?
מירי רגב: משרד התשתיות, אתם מרושתים עם זה?
מירי רגב: הרגולטור מתואם בעניין הזה?
<אלכסנדר ורשבסקי: כן, במאה אחוז.
<תמיר שניידרמן: לא רק בזה, אנחנו גם מתואמים עם משטרת ישראל - - -
מירי רגב: לא, כי בדיון שעבר לא היינו כל כך מתואמים עם הרגולטור.
מירי רגב: עם המשרד היינו מתואמים, אבל עם הרגולטור לא.
<תמיר שניידרמן: אנחנו מתואמים גם עם משרד הבט"פ - - -
מירי רגב: טוב, אז משום שנפגשתי גם עם נציגי השב"כ קודם ושמעתי את הדברים, והדברים מוכרים ונראים לי בהחלט הגיוניים ונכונים, גם מבחינת שמירת המידע וגם מבחינת אבטחתו, גם פיזית וגם מידע שעובר בצורה כזאת או אחרת – אני חושבת שכדאי שנצביע על התקנה.
<עידו בן-יצחק: אני רוצה להעיר משהו.
<עידו בן-יצחק: זאת לא פעם ראשונה שאנחנו מכניסים חברות פרטיות לצו הזה, וכנראה גם לא פעם אחרונה.
<עידו בן-יצחק: בדיונים שהיו בוועדה הזאת בכנסת הקודמת התעוררו שאלות לא מעטות בקשר להחלה על גופים פרטיים.
<עידו בן-יצחק: עלתה בזמנו השאלה סביב הסיפור של הבורסה, שבכלל התנגדה שיחילו עליה, ולמעשה הייתה הגוף היחיד עד כה שהתנגד שיחילו עליו.
<עידו בן-יצחק: החוק היום, במתכונתו הנוכחית, הוא לא לגמרי בנוי בצורה שמתאימה לכלל הגופים הפרטיים.
<עידו בן-יצחק: מצד אחד אין בו כלים לאכיפה על הגופים הפרטיים, ומהצד השני לגופים הפרטיים אין מנגנון נוח לערעור על החלטות שמתקבלות לגביהם.
<עידו בן-יצחק: לפעמים מדובר בהחלטות שכרוכות בעלויות, ולא כל החברות הפרטיות הן בהכרח בעלות ממון רב.
<עידו בן-יצחק: עלתה בקשה מהוועדה לתקן את החוק.
<עידו בן-יצחק: בזמנו אני יודע שהתחילה עבודה בממשלה כדי לעשות את זה, אבל כרגע אין עדיין את הצעת החוק שנועדה לתקן את זה.
<יואל הדר: משרד המשפטים עובד על זה.
מירי רגב: כמה זמן לוקח לו לעבוד על זה?
<יואל הדר: זה נושא מורכב, יש בזה הרבה גופים.
<יואל הדר: אנחנו מודעים לחשיבות של זה, ולכן אנחנו די מתעכבים בדברים אחרים, אבל הדבר הזה הוא כל כך חשוב, ולכן הבאנו את זה למרות שזה לא עונה על כל הקריטריונים של הוועדה, כי הדברים האלה הם באמת מהותם של הדברים הקריטיים שהמדינה עושה כרגע בנושא של הגז.
<יואל הדר: אנחנו מנסים לזרז את העניין, בגלל שאנחנו מודעים למה שהוועדה דרשה ואנחנו מודעים לדחיפות של העניין.
מירי רגב: ויש חברות נוספות שאמורות להיכנס למעגל הזה?
<עמית אשכנזי: אני עמית אשכנזי, מהמטה הקיברנטי.
<עמית אשכנזי: בהחלטת הממשלה - - -
מירי רגב: חוץ מ"נובל" יש עוד חברות?
<עמית אשכנזי: כן, ולכן ביקשתי רשות דיבור.
<עמית אשכנזי: אני רוצה להגיד שאנחנו עובדים בחוזים הקרובים, ואנחנו מקווים להביא לוועדה עוד מספר גופים שמבחינת הדברים שמטרידים אותנו, מבחינת הביטחון הלאומי ואינטרסים חיוניים אחרים, יהיה צורך להוסיף אותם במהלך יותר קצר, שלא יחכה לתיקון החקיקה.
<עמית אשכנזי: אני מניח שחבריי ממשרד המשפטים ישלימו אותי, אבל תיקון החקיקה הוא יותר רחב מאשר היבטי - - -
מירי רגב: אבל שיביאו לפחות סעיף אחד נקודתי לגבי חברות פרטיות.
מירי רגב: אני לא אאשר את זה.
מירי רגב: זאת אומרת, אם אתם חושבים שאנחנו נהיה חותמת גומי של עבודה לא מסודרת של משרד המשפטים והמשרד לביטחון פנים, שב"כ, רוה"מ או איך שתקראו לזה – הוועדה הזאת לא תהיה כזאת.
מירי רגב: אנחנו רוצים לעבוד על פי חקיקה מסודרת ולתת מענה רחב וחוקתי גם לחברות הפרטיות.
מירי רגב: זאת אומרת, מצד אחד שאנחנו נוכל לאכוף, שאני לא צריכה שהוא יעשה לי טובה כשאני אבדוק אם אכן הוא מאבטח מידע כראוי או לא ואם הוא מעביר מידע כראוי או אלו; ומצד שני אני גם רוצה לאפשר לו אפשרות לערער על הנחיה כזאת או אחרת של הממשלה.
מירי רגב: ולכן אני מאשרת את התקנה הזאת.
מירי רגב: אם יש לכם רעיון נוסף לחברות נוספות, אני מציעה שתשימו את זה בצד, ב-hold, כפי שעשיתם את זה עד היום, ותביאו עם ההחלטה הזאת את תיקון החקיקה.
<אסתר זנזורי: אני רוצה להגיב.
<אסתר זנזורי: אני אסתר זנזורי, ממשרד המשפטים.
<אסתר זנזורי: העבודה על תיקון החוק הזה אורכת באמת הרבה זמן, הרבה יותר זמן ממה שהערכנו שזה ייקח.
<אסתר זנזורי: מאחר שלפני כשנתיים המשטרה ביקשה לעצור את עבודת המטה ולעשות בחינה שלה מחדש על צורת ההנחיה על פי החוק, העבודה הוקפאה למשך כשנה וחצי, וכעת היא חודשה, מאחר שהעיכוב הרב הזה הוא בלתי סביר גם בעינינו.
<אסתר זנזורי: קודם כול אני רוצה לציין שיש המון גופים פרטיים בחוק, ונקודת המוצא של משרד המשפטים היא הפוכה בעניין הזה, במובן זה שאנחנו ראינו את החוק הזה כחוק שכן נועד לתת מענה גם לגופים הפרטיים; וכפי שניתן לראות, התוספת הרביעית, כמעט כולה נוגעת לגופים פרטיים – יש בה פלאפון, סלקום פרטנר.
<אסתר זנזורי: זאת אומרת, היא כן כוללת גופים פרטיים, וזה בוודאי לא הגוף הראשון ולא הגוף האחרון ש - - -
מירי רגב: לא, אבל זה מחייב תיקון חקיקה.
<עידו בן-יצחק: לא, נכון שיש... אני גם אמרתי שיש, ולא התעלמתי מזה.
<עידו בן-יצחק: אבל ככל שהם מתרבים, זה יותר - - -
<אסתר זנזורי: - - -
מירי רגב: לא, אני אגיד לך מה, בגלל זה לא הבאתי תיקון חקיקה, בגלל שיש.
מירי רגב: בגלל שהבנתם שהוועדה כל הזמן תאשר; שיבוא השב"כ ואנחנו כולנו נשב ונחשוש לביטחון המדינה.
מירי רגב: אבל זה לא כך.
<אסתר זנזורי: לא, זה ממש לא מה שהתכוונתי לומר.
<אסתר זנזורי: מה שהתכוונתי לומר זה שתיקון החקיקה הוא הרבה יותר מקיף מזה: אנחנו מכניסים בו גם עיצומים כספיים, גם שינויים בכל מיני מנגנונים ותיקונים שכל הגופים הביטחוניים מבקשים להכניס, כי הגוף הזה מסדיר המון פעילות של גופים ביטחוניים והמון גופים של הנחיה ביטחונית.
<אסתר זנזורי: עוד הבהרה אחת.
<אסתר זנזורי: יש היום ועדת ערר בגוף, זה נמצא בסעיף 11 – ועדת ערר בשלושה חברים.
<אסתר זנזורי: אבל הסיפור הזה גם נמצא בבחינה, וכמובן גם העיצומים הכספיים, מה שהעלתה גברתי קודם, שזו נקודה מאוד חשובה.
<עמית אשכנזי: גברתי, אני חייב להתפרץ, כי אני רוצה להסביר משהו מבחינת הטיפול בנושא של התוספת הרביעית בממשלה.
<עמית אשכנזי: התוספת הרביעית עוסקת בהגנה של תשתיות קריטיות בהיבטי אבטחת מידע.
<עמית אשכנזי: מדינת ישראל הייתה בין החלוצות בעולם המערבי לטפל בנושא של סיכוני סייבר, עוד לפני שקראו לזה "סייבר".
<עמית אשכנזי: ויש מנגנון בחוק להסדרת הביטחון, ויש בפנים checks and balances משפטיים.
<עמית אשכנזי: אולי הם אינם לרוחם של היועצים המשפטיים של הכנסת – ואפשר לקיים על זה דיון – אבל אני מציע ש - - -
<עידו בן-יצחק: הם לא רק לא לרוחם של היועצים המשפטיים בכנסת, בוא נדייק.
<עמית אשכנזי: רגע, רגע, אני לא הפרעתי - - -
מירי רגב: מה, היה על זה בג"ץ?
<עידו בן-יצחק: לא היה על זה בג"ץ, היה על זה דיון בוועדת הפנים, וחברי הכנסת בוועדת הפנים הביעו את אי-שביעות רצונם מה - - -
<עמית אשכנזי: אני רוצה רגע לחדד - - -
<עידו בן-יצחק: אז בואו לא נעשה את זה דיון משפטי.
<עמית אשכנזי: אני רוצה להסביר רגע את התמונה, כי הנושא עלה.
<עמית אשכנזי: אני בוודאי לא הולך להחליף את שיקול הדעת של היושבת-ראש בהחלטה, זו פררוגטיבה שלה ממילא, אבל אני רוצה להשלים את התמונה.
<עמית אשכנזי: בהיסטוריה החקיקתית – ואני למדתי את זה בחודשים האחרונים, כי המטה נכנס לזה – משרד המשפטים, המשנה דאז והיועץ המשפטי לאחר מכן, מני מזוז, והמשנה הרלוונטי, הביאו תיקון חקיקה שעניינו החלת החוק על גופים פרטיים.
<עמית אשכנזי: כלומר, צריך לזכור שזה לא איזו גחמה של מישהו, הניסיון לגנוב סוסים.
<עמית אשכנזי: דבר שני, אנחנו נציג לוועדה, בכל פעם שנבוא אליה, שהתקיימו התהליכים, כל תג וסייג.
<עמית אשכנזי: לא נפלה שערה משערות ראשו של שום גוף פרטי שמתנגד ולא קיבל זכות טיעון או כל מיני דברים כאלה.
<עמית אשכנזי: זה התפקיד שלי בתהליך, לוודא שהדברים האלה קורים, ואני לא אתן לזה להתקדם, וחבריי מגופי הביטחון מכירים את זה.
<עמית אשכנזי: וודאי שזה לא צריך לעצור את התיקון, אבל צריך לזכור עוד דבר אחד על החוק להסדרת הביטחון בגופים ציבוריים: הוא עוסק גם בנושא המאוד-מורכב של אבטחה פיזית, שהוא לא בקונטקסט של השיח שלנו כאן.
מירי רגב: נו, אז תפצל אותו, אנחנו יודעים לפצל מצוין גופים ואנחנו יודעים גם לתת לזה מענה.
מירי רגב: אנחנו יודעים גם לחוקק חוק, כשראש הממשלה רוצה, תוך יומיים.
מירי רגב: אז בואו נעשה סדר – גם חוק - - - תוך יומיים וגם אחר כך לא מעבירים את זה במליאה.
מירי רגב: לא, לא, משרד המשפטים, שמעתי את מה שאתם אומרים, ואני עכשיו מסכמת, אני מביאה את זה עכשיו להצבעה.
מירי רגב: אני בעניין הזה אצביע בעד, ואני מציעה לכם לא לבוא אלינו עם בקשות נוספות מהסוג הזה.
מירי רגב: אתם תבואו לפה עם בקשה נוספת אחרי שתסדירו את העניין הזה.
מירי רגב: מבחינתי תפצלו את נושא אבטחת המידע והנושא השב"כי עם הנושא של הפיזי, ותיתנו לזה מענה כזה או אחר.
מירי רגב: אבל כמו שזה נראה היום, ברור שזה לא רציני.
מירי רגב: אם תבואו לוועדה ותראו שיש עבודה רצינית, שיש טיוטת חוק, שזה כבר הופץ ושיש דיונים – זה כבר משהו אחר.
מירי רגב: אבל זה לא נעשה.
מירי רגב: ומכיוון שאנחנו מכירים את מה שקורה - - -
<אסתר זנזורי: בזה נוכל לעמוד.
<עמית אשכנזי: מקובל.
<תמיר שניידרמן: רק בקשה אחת לפני שגברתי מסכמת.
<תמיר שניידרמן: אני רוצה להסביר את החשיבות של כל המערכת האיתורית, מההפקה, הטיפול, הקבלה, ההולכה והחלוקה, כשבקצה חברת החשמל ונתג"ז כן מונחים גם על ידי משטרת ישראל וגם על ידי השב"כ, ולכן החשיבות שגם "נובל", שהם המפיק הראשי - - -
מירי רגב: אבל אתה סתם שואל שאלת בומרנג.
מירי רגב: אני אמרתי שאת התקנה הנוכחית אני מאשרת.
מירי רגב: אם היו פה ח"כים נוספים, דרך אגב, זה לא היה בטוח עובר.
מירי רגב: אני אישית מאשרת את זה, אבל זו הפעם האחרונה שאני אאשר גופים פרטיים שיבואו לכאן שלא בהסדר מערכתי של הממשלה.
מירי רגב: אין יותר התייחסות, אני מביאה את זה להצבעה.
מירי רגב: בבקשה, תקריא את הצו.
<עידו בן-יצחק: קורא:
מירי רגב: נמנעים?
מירי רגב: הצבעה בעד אישור התקנה – פה אחד התקנה אושרה.
מירי רגב: התקנה אושרה.
זבולון כלפה: אני מתכבד לפתוח את הדיון של ועדת הפנים והגנת הסביבה.
זבולון כלפה: הצעה לסדר של חבר הכנסת מסעוד גנאים בנושא:
זבולון כלפה: הרחבת תוכניות המתאר ושטחי השיפוט ביישובים הערביים שאינן מאושרות.
זבולון כלפה: זאת לפחות הייתה ההגדרה שלו.
זבולון כלפה: אני מבקש לבדוק אם יש לנו כאן
זבולון כלפה: את נציגי משרדי הממשלה הפנים.
זבולון כלפה: משרד הפנים, אהוד יוסטמן, נציג משרד המשפטים נמצא איתנו, לא.
זבולון כלפה: משרד הבינוי והשיכון הגברת סימונה טסטה סגן מנהל אגף תקצוב ובקרה.
זבולון כלפה: רמ"י (רשות מקרקעי ישראל) דוד דשן מאגף התכנון.
זבולון כלפה: מרכז השלטון המקומי אני קעדאן חיאם סמנכ"ל בשלטון המקומי.
זבולון כלפה: אני מבין שנמצאים כאן ראשי רשויות.
זבולון כלפה: למה טאלל לא הגיע, קשה לו להגיע לירושלים?
זבולון כלפה: <קריאה:> לא.
זבולון כלפה: דווקא היום יש מליאה ויש לנו מבקר מדינה.
זבולון כלפה: התחילו לעבוד בסודה סטריים או לא התחילו.
זבולון כלפה: כמה התחילו לעבוד?
זבולון כלפה: <קריאה:> קרוב למאה.
זבולון כלפה: זו המכסה הראשונה ואפילו לפני הראשונה.
זבולון כלפה: איך הייתה שם ההתחלה של שיווק העובדים ברהט?
<עטא אבו מדיעם: 60 מקומיים ו-40 מבחוץ.
זבולון כלפה: חבר הכנסת מסעוד גנאים, רשות הדיבור שלך.
מסעוד גנאים: תודה אדוני היושב ראש, אני מברך את כל האורחים, חבריי חברי הכנסת, ראשי הרשויות.
מסעוד גנאים: אני חושב שהדיון פה הוא הדיון ה-חשוב ביותר, זאת דעתי.
מסעוד גנאים: דיברתי לפני כמה חודשים עם שר הפנים מר גדעון סער כשנכנס לתפקידו, אמרתי לו שלדעתי האתגר החשוב ביותר שעומד בפניו בקשר לכל החברה הערבית זה העניין של תכניות המתאר ושטחי השיפוט, משום שכול הישובים הערביים חיים משבר חמור מאוד, קשה מאוד, מסוכן מאוד בעניין של הדיור ושטחי הבנייה.
מסעוד גנאים: מבחינת מספר התושבים אנחנו גדלים, אבל מרחב הבנייה אם שטח שיפוט או שתכנית המתאר נשארים כמות שהם.
מסעוד גנאים: ועדת אור דיברה על כך שהאוכלוסייה הערבית גדלה פי 7, אבל תחומי המתאר והבנייה נשארו כפי שהם.
מסעוד גנאים: העניין יתפוצץ, לדעתי העניין מאוד מסוכן.
מסעוד גנאים: אנחנו שומעים שכל יום שבכל עיר או כפר ערבי שמישהו בנה, אנחנו לא רוצים בנייה לא חוקית – אנחנו לא רוצים.
מסעוד גנאים: אנחנו חברי הכנסת הערביים התרענו וגם אומרים '
מסעוד גנאים: אנחנו לא רוצים שיהיה אחד שיבנה ללא היתר ובניגוד לחוק'.
מסעוד גנאים: אבל באותו זמן אתה תיתן לראש הרשות מענה כדי לפתור את הבעיה.
מסעוד גנאים: תרחיב את שטח השיפוט, תרחיב את גבולות המתאר שלו.
מסעוד גנאים: לפני כ-15 שנה או לפני שנים, נכון שהיו הרבה מועצות ורשויות ערביות שלא הגישו ולא עשו תכנון מקצועי, אבל היום?
מסעוד גנאים: – אני יכול להעיד על זה שמ-15 או 10 שנים ויותר, הרבה רשויות ערביות מגישות תכניות מקצועית, מפורטות בנוגע להרחבה בין אם זה שטח השיפוט או אם זה שטח המתאר, על המדינה,ועל משרד הפנים לאשר את התכניות שיש לו במגירה.
מסעוד גנאים: הצעתי את העניין לפני כחודש כהצעה רגילה לסדר.
מסעוד גנאים: לפי המרכז התכנון האלטרנטיבי 17 - - -
זבולון כלפה: מיהו המרכז?
מסעוד גנאים: זה מרכז תכנון שההתמחות שלו הוא כל עניין התכנון והבנייה בכל המגזר הערבי.
מסעוד גנאים: חבר הכנסת חנא סוייד הוא ראש המרכז הזה, הוא ייסד אותו לפני עשר שנים.
דב חנין: עכשיו הוא חבר כנסת, אבל הוא היה המייסד של המרכז.
זבולון כלפה: בעצם מטרתו איסוף מידע, נתונים - - -
דב חנין: מידע וחשיבה תכנונית.
דב חנין: באמת לקדם את הנושא למקום מקצועי ותכנוני טוב יותר.
מסעוד גנאים: אתה יודע מה, אני אחסוך ולא אזכיר את הפרטים.
מסעוד גנאים: יש הרבה תכניות לבקשה להרחבה של ערים וכפרים ערביים שעדיין לא אושרו ועדיין נמצאות בוועדות התכנון המחוזיות השונות.
מסעוד גנאים: בדיון פה ארצה יותר לשמוע משום שפעם היינו בוועדת הפנים והיה כאן אלכס שפול ממונה על מחוז צפון וגם ראש הוועדה המחוזית באותו זמן.
מסעוד גנאים: הוא אמר 'אני מתערב', או משהו כזה 'אין דברים כאלה, בעיית העיכוב היא לא ממשרד הפנים אלא יש התנגדויות ויש הסתייגויות'.
מסעוד גנאים: רציתי באמת לשמוע ממקור מוסמך, ממשרד הפנים, כמה תכניות יש, כמה בקשות יש, כמה אושרו, כמה לא אושרו ולמה לא אושרו.
מסעוד גנאים: אני אבקש שנשמע עד הסוף את הנציגים של הרשויות.
זבולון כלפה: חבר הכנסת אברהים צרצור, תרצה להוסיף כמה מילים?
אברהים צרצור: רצוי לשמוע את ראשי הערים, זה עדיף.
אברהים צרצור: לאחר מכן אם נרצה להוסיף משהו נוסיף.
דב חנין: אדוני היושב ראש, אני רוצה רק לחבר את הדברים החשובים שאמר חברי חבר הכנסת מסעוד גנאים לסוגיה שאנחנו עסקנו בה בוועדה כמה פעמים - - -
זבולון כלפה: סליחה, מההכרות שלי את המגזר בצפון ומעט בדרום.
זבולון כלפה: אני מטפל בישוב אחד, השבוע ביום חמישי אני אעלה לישובים בצפון, סיור ב-7 ישובים של בני מיעוטים, בדואים ערביים.
זבולון כלפה: <קריאה:> זה ליד, התחילו לבנות שם.
זבולון כלפה: <קריאה:> הזמינו אותם לדיון כאן.
זבולון כלפה: אני יזמתי את הדיון פעמיים.
זבולון כלפה: נכון היינו בדיון.
זבולון כלפה: בכל אופן בדרום, יש לי חבר מוחמד אל-נבארי בישוב חורה, ברהט דרום יש שכונה יפיפייה של 4,500 יחידות דיור.
זבולון כלפה: התחילו אותה לפני 10-12 שנה בערך, בונים שם מאוד יפה ולפי היתרים, הכול לפי הכללים, אין שם חריגות, העסק עובד פנטאסטי.
זבולון כלפה: אני רואה שהתהליכים די מוטמעים - - -
דב חנין: אני לא מתווכח - - -
זבולון כלפה: קודם, את העובדות שאני ראיתי בעיניים אני אומר לך.
דב חנין: אני לא מתווכח עם העובדות ואני שמח על כל מקרה חיובי.
דב חנין: אני רוצה להפנות את תשומת ליבך אדוני היושב ראש למצב מאוד מתסכל בו יש הרבה מאוד ישובים ערביים, דנו בו בוועדה בעבר.